A mi világunk 3.

Környezetismeret

AP-030912

Tanmenetjavaslat

(Rugalmas)

Készítette: Dr. Mester Miklósné



# Bevezetés

A tanmenetjavaslat segítséget nyújt a kerettantervben meghatározott tananyag feldolgozására. Ezen felül a szabad óraszámok lehetővé teszik a tanulók differenciált képességfejlesztését, illetve a választható témák feldolgozását. A választható témákat a tanmenetben a „V” betű jelöli. A tanmenetjavaslat tartalmazza az összefoglalásokat.

A tanmenet, a tankönyv és a munkafüzet témái lehetővé teszik a pedagógus kollégák számára a tanítványaik képességeihez és felkészültségéhez igazodó választást.

A tanmenetjavaslat és a tankönyv lehetőséget kínál az emelt óraszámban tanuló és az érdeklődő gyerekek számára is.

A témák feldolgozását segíti a tankönyv 4. oldalán található *„A tudás forrásai”* című téma, amelyben megismerkedhetnek a gyerekek az őket segítő információforrásokkal. Valamint a *„Kislexikon”*, az „*Érdekes kérdések, érdekes válaszok”* című oldalak, és *Magyarország domborzati térképe*.

Időt takaríthatunk meg a munkafüzetben található értékelőlap használatával, amelynek szempontsora segítségével folyamatosan értékelhetjük a gyerekek teljesítményét.

A tanulók eredményes fejlesztése és alacsonyabb terhelése érdekében célszerű összehangolni a tananyagot a technika és életvitel óra témáival és együtt tervezni a napközis kollégákkal.

A tanév során megismertetjük a tanulókat hazánk élőhelyeivel, ezért megalapozottá válik a tanév végén tanulandó országismeret, a *„Megtart, ha megtartod”* témakör. Építve a már elsajátított ismeretekre, az említett fejezet anyagát tanórai projektekben, csoportmunkában is feldolgoztathatjuk. (Az ajánlott lehetőségre mintát ad a tanmenet.) A közös feladatmegoldás során az eltérő képességű gyerekek egyenértékű szerephez jutnak, ugyanakkor a tanulói együttműködés fejlesztésén kívül lehetőség adódik a differenciálásra is.

A tankönyv használatával és a tanmenet ajánlott ütemezésével megvalósítható a környezetismeret tanítás alapvető négyes tanítási elve: *rácsodálkozni – megismerni – megszeretni – megvédeni.*

|  |  |  |  |
| --- | --- | --- | --- |
| **Témakörök** | **Új tananyag feldolgozása** | **Képességfejlesztés, összefoglalás,****gyakorlás, ellenőrzés** | **Teljes** **óraszám****36 óra** |
| Év eleji ismétlés |  | 1 | 1 |
| A mező életközössége | 7 | 1 | 8 |
| Tájékozódás a tágabb térben | 5 | 1 | 6 |
| Egészség és betegség | 4 | 1 | 5 |
| A vizek, vízpartok életközössége | 6 | 1 | 7 |
| Megtart, ha megtartod | 3 | 1 | 4 |
| Szabadon felhasználható óra |  | 5 | 5 |
| összesen: | **25** | **11** | **36** |

Az új anyag feldolgozásra szolgáló tanórák ismereteinek megerősítése céljából a tanmenet 5 szabadon felhasználható tanórát engedélyez a tanítók számára. Ezek a tanórák egyenként, a fejezeteknél jelennek meg a Képességfejlesztés, összefoglalás, gyakorlás, ellenőrzés oszlopban. Felhasználásuk tartalmához lehetőséget adnak a tankönyv választható (V) leckéi. A tanmenet rugalmassága szerint a szabadon felhasználható órák idejét és tartalmát egyénileg, a tanulócsoport jellemzőinek megfelelően lehet beépíteni a tanév menetébe.

A kilenc választható lecke nem tartozik az éves óraszámba. Feldolgozásukra ajánlott a szabadon igénybe vehető órák vagy tantárgy-csoportosítással kialakított tanórák, illetve az irányított szabadidő vagy a szorgalmi, egyéni munka igénybevétele

| Témák órákra bontása | Az óra témája (tankönyvi lecke) vagy funkciója | Célok, feladatok | Fejlesztési terület | Ismeretanyag |
| --- | --- | --- | --- | --- |
| Év eleji ismétlés |
| **1.** | **A tudás forrásai****Milyen élőhelyeket ismerünk?** | Ismerkedés a 3. osztályos tankönyvvel és munkafüzettel.Az információforrások bővítése, folyamatos használata.Az előző osztályokban megismert élőhelyek felelevenítése a tankönyv segítségével. | A hatékony, önálló tanulás fejlesztése. Információkeresés, különféle közlési helyzetek felismerésének segítése.A már ismert életközösségek jellemzőinek felsorolása az elsajátított tantárgyi szókincs használatával. | Közvetlen és közvetett információforrások.Mesterséges és természetes élőhelyek. |
| **A mező életközössége** |
| **2.** | **A mezőn** | Mi a mező?A mezei munka régen és ma.Munkaeszközök. | Környezeti, szociális és digitális kompetencia fejlesztése.Az értékőrző gazdálkodás jelentőségének megértése a témakör feldolgozása során.Múzeum pedagógia: tájház, skanzen, helytörténeti múzeum látogatása.Személyes feljegyzések használata.Képek, kisfilmek a régi és mai mezei munkáról. | A rét, a legelő és a szántóföld közös neve: mező.Mezei munkák:: trágyázás, szántás, vetés, boronálás, kapálás, kaszálás, betakarítás. |
| **3.** | **Növények a mezőn** | Néhány vadon élő és termesztett növény felismerése, megnevezése.A vadon élő és az ember által termesztett növények élete közötti különbségek felismertetése.A környezetbarát növénytermesztés és az egészség közötti összefüggések. | Szociális és életviteli kompetenciák fejlesztése.Határozókönyvek használata.Mi készül a gabonafélékből, és a napraforgó, repcemagból?Különféle lisztek, olajak érzékszervi vizsgálata. | Vadon élő és termesztett növények.A réten, a legelőn és a szántóföldön.Istállótrágya, műtrágya. |
| **4.** | **A kenyérsütés története.****(Olvasmány)** | A kenyérsütés történetének megismerése. A hagyományok tisztelete.A kenyér megbecsülése. | Anyanyelvi kompetenciák fejlesztése. Szöveg olvasása, lényegkiemelés. Szómagyarázatok: kovász, dagasztás, kemence (Érdekes kérdések, érdekes válaszok).A gyűjtött információk felhasználása.Előzetes gyűjtőmunka az ismert információforrások segítségével: Kenyérsütés régen, és ma. | A búza vetésétől a kenyérig.A kenyérsütés története. |
| **5.** | **Mindennapi kenyerünk** | Hogyan készül ma a kenyér?Hogyan lesz a nyersanyagból késztermék?Melyik kenyér fogyasztása az egészséges? | Tudásszerző kompetencia, technikai gondolkodás fejlesztése.Egy - a háztartásban használt- kenyérsütő gép működésének vizsgálata.Kenyérsütés otthon szülői segítséggel. | A kenyérsütés ma.A kenyérsütés fázisai.A munkafolyamatokat segítő eszközök, gépek. |
| **V.** | **Gyomnövények, gyógynövények?** | Néhány gyom és gyógynövény felismerése, megnevezése az ismert információforrások felhasználásával.több gyomnövény gyógynövény is lehet.A gyomlálás és a gyomirtás közötti különbség.Környezetbarát gyomirtás.A gyomnövények - a növényevő állatok és a rovarok egymásrautaltsága. | Anyanyelvi, szociális és életviteli kompetenciák fejlesztése.Környezetbarát gyomirtási módok gyűjtése.Vita: Milyen szerepet töltenek be a gyógynövények ma a gyógyításban?Gyógyteakészítés, kóstolás. | A gyomnövények általános tulajdonságai.Gyógynövények. |
| **6.** | **A mező rovarvilága** | A rovarok fő testtájainak megnevezése.A rovarok szerepe a természetben.A tücsök, a lombszöcske és a rókalepke rövid jellemzése.A mező növényvilága és a rovarok életmódja közötti összefüggések. | Rajz és vizuális kultúra: Rovarok vázlatrajzának készítése a munkafüzet segítségével.Tantárgyi szókincs bővítése, használata.Saját tapasztalatok, élmények elmondása a rovarokkal kapcsolatosan.Az esetleges félelmek oldása az alaposabb megismerésük segítségével.Versek, dalok a rovarokról. | A rovarok fő testtájai.A mezei tücsök,a zöld lombszöcske, a kis rókalepke jellemzése. |
| **7.** | **Madarak a mezőn** | A madarak általános jellemzői.A mezőn élő madarak.A talajon fészkelő madarak és az életmódjuk közötti összefüggések.Milyen védelmet nyújt a rejtőszín? | Természettudományos, digitális kompetencia, érzelmi intelligencia fejlesztése.A madarak szerepe a természetben, életünkben.Személyes élménybeszámolók a madarakról.Zenehallgatás: Dinicu Grigoras: Pacsirta.Versek, népdalok a madarakról.Videofilm megtekintése a madarak mozgásáról. | A madarak általános tulajdonságai.A seregély és a mezei pacsirta jellemző tulajdonságai. |
| **8.** | **A mezőn élő emlősállatok** | Az emlősök jellemző tulajdonságai.A mezőn élő emlősök életmódja és testfelépítése közötti összefüggések.Hogyan hat az ember tájátalakító tevékenysége az állatok életére? | Szóbeli kifejezőkészség, tantárgyi szókincs fejlesztése.Beszámoló saját élményekről: Pl. Az én kutyám, hörcsögöm, macskám… Versek, mesék, dalok állatokról. | Az emlősök jellemző tulajdonságai.A mezei nyúl és a mezei pocok jellemzői. |
| **9.** | **Összefoglalás.****A mező életközössége** | A témakör összefoglalása a tankönyv és a munkafüzet, valamint a gyűjtött információk segítségével. |  |  |
| **Tájékozódás a tágabb térben** |
| **10.** | **Hogyan tájékozódunk a környezetünkben?** | Hogyan tájékozódunk a természetben?Tájékozódás iránytű segítségével (szerkezete, használata, világtájak).Az északi irány meghatározása. | Természettudományos gondolkodásmód fejlesztése.Digitális kompetencia fejlesztése.Beszélgetés:Hogyan tájékozódunk, ha nem működik a GPS?Az iránytű szerkezetének tanulmányozása csoportosan.Verstanulás. Tájékozódás az iskola környékén iránytű segítségével. | Az iránytű.Világtájak.Verstanulás. |
| **11.** | **Felszínformák** | A felszínformák felismerése, jelölésük a megfelelő színekkel.Elemi szintű tájékozódás Magyarország domborzati térképén.Állóvizek, folyóvizek.Hogyan állapítjuk meg, melyik a folyó jobb és bal partja? | Manuális készség fejlesztése.Esztétikai művészeti tudatosság fejlesztése. Élménybeszámolók utazásokról.Előzetes feladat: képek gyűjtése felszínformákról, tablók készítése csoportosan. A tablók elemzése.Felszínformák kialakítása terepasztalon, magassági számok, színek kitűzése. | Felszínformák.A felszínformák magassági száma, ábrázolásuk a térképen.Állóvizek, folyóvizek. |
| **12.** | **Milyen hatással van az időjárás a környezetünkre?** | Hogyan melegszik fel a levegő?Mi a szél?Mi az időjárás „karmestere”?Az időjárás elemei.Az időjárás hatása az élőlényekre. Hogyan védekeznek? Tudnak-e mindig védekezni?Az időjárás felszínformáló szerepe. | Digitális és matematikai kompetencia fejlesztése.Időjárás-jelentés megfogalmazása évszakonként. Pillanatnyi időjárás- jelentés.Hőmérséklet mérése.Videofilm megtekintése a mérőműszerekről.Példák felsorolása szélsőséges időjárási helyzetekre. | Az időjárás elemei.Az időjárás mérhető adatai.Hőmérséklet mérése, lejegyzése. |
| **13.** | **A víz körforgása** | A víz körforgásának megfogalmazása rajz alapján.Állandóság a körforgásban.A környezetszennyezés és a Föld víztartalékai közötti összefüggések megláttatása. | Szövegértés, szövegértelmezés.Érvelés, bizonyítás, mennyiségi következtetések.A víz körforgásának útja Zelk Zoltán: Párácska c. meséje és a tankönyv ábrája alapján, vagy animáció segítségével.A víz körforgásának modellezése a tankönyv alapján. Beszámoló a kísérletről. | A víz körforgása.Ásványvíz, gyógyvíz, hévíz. |
| **V.** | **A csapadék formái** | A különféle csapadékfajták megnevezése, megkülönböztetése. Az évszakokra jellemző csapadékfajták.Balesetveszély felismerése. | Természettudományos kompetencia fejlesztése.Előzetes feladat: Mit gondoltak régen az emberek az időjárási jelenségekről?Tapasztalatok, élmények elmondása: Nyári zápor, Téli hóesés, Séta a harmatos fűbenMiben segít az indián kő (munkafüzet)? Szivárvány festése. | A csapadék formái.Az évszakokra jellemző csapadékfajták. |
| **V.** | **Földünk, hazánk, lakóhelyünk** | Föld bolygó – Európa – Magyarország.Jelképeink.Mit jelent számunkra a haza? | Anyanyelvi kompetencia, érzelmi intelligencia fejlesztése.Beszélgetés: Ki milyen országban járt? Milyen érzés volt hazajönni?Mire vagy büszke a lakóhelyeden?Mi látható a földgömbön? | Helyünk a Föld bolygón.Jelképeink: Zászló, címer, Himnusz, Szózat. |
| **V.** | **Ahol élek** | Ismerkedés Magyarország megyéinek térképével.Településfajták. A települések kialakulása és a felszín közötti összefüggések.Milyen településen élek? | Nemzeti identitástudat, tájékozódó képesség, digitális kompetencia fejlesztése.Előzetes feladat: Képek gyűjtése hazánk különböző településeiről. Tablók készítése csoportosan.Puzzle játék: (digitális vagy papír alapú) Magyarország megyéinek térképvázlatával. | Településfajták.Város, falu, tanya. |
| **14.** | **Lakóhelyem** | Ajánlott a csoportmunka.A lakóhely fekvésének meghatározása Magyarország térképén.Mit jelent számunkra a lakóhelyünk?Melyek a kulturális és természeti értékei?Hol dolgoznak az emberek? Milyen a közlekedése?Milyen a lakóhelyünk állapota? Milyen változtatásokat szeretnénk? | Szociális, életviteli, környezeti kompetenciák fejlesztése.Környezettudatosság, cselekvő hazaszeretet.Elemi tájékozódás Magyarország térképén.Ötletek felsorolása a lakóhely szebbé, jobbá tételével kapcsolatosan. | A lakóhely fekvése, kulturális és természeti értékei, közlekedése, állapota. |
| **15.** | **Összefoglalás.****Tájékozódás a tágabb térben** | A témakör összefoglalása a tankönyv és a munkafüzet, valamint a gyűjtött anyagok segítségével.Térkép használat. |  |  |
| **Egészség és betegség** |
| **16.** | **Az egészséges életmód** | Az egészség holisztikus megközelítése(elme, test, lélek).Mit jelent az egészség?Az aktív és passzív pihenés közötti különbség.Helyes, személyre szabott arányok megtalálása a mindennapi tevékenységekben. | Szociális, matematikai kompetencia fejlesztése, egészségtudatos életmódra nevelés.Beszélgetés a család pihenési szokásairól, az egészséges életmódról.Miben szükséges változtatni?Következetesség az időbeosztásban. | Az egészséges életmód elemei.Aktív és passzív pihenés. |
| **17.** | **Mi okozhat betegséget?** | A betegségek okai.A testi és lelki betegség közötti összefüggések.A rendszeres tisztálkodás és a védőoltások szerepe a betegségek megelőzésében.A segítségkérés módja. | Személyes kompetencia, kritikai gondolkodás fejlesztése.Előzetes feladat: érdeklődés a szülőktől a családban előfordult gyermekbetegségekről. Beszámoló személyes tapasztalatokról.Szituációs játékok: Az orvosi rendelőben, Telefonos segítségkérés. | A betegségek okai.A betegség tünetei.A megelőzés módja. |
| **18.** | **Aki más, mint én** | A „fogyatékkal élő” kifejezés helyes értelmezése a tankönyv segítségével.A fogyatékkal élő emberek életmódbeli nehézségei.Elfogadásuk, segítésük. | Szociális, érzelmi kompetencia, empátiakészség fejlesztése.Saját élmények, tapasztalatok elmesélése.Szituációs játékok: egy-két percig nem látunk, nem hallunk, segítség nélkül nem tudjuk megváltoztatni a helyünket. | A fogyatékkal élő emberek. |
| **19.**  | **Mindenki lehet szép** | Az öröklés és a külső – belső tulajdonságaink összefüggése.Régi és mai szépségideálok.Divat régen és ma.A jól ápoltság jelentősége.(A beszélgetés helyes útra terelése tanítványaink személyiségének megfelelő ismerete alapján). | Vitakészség fejlesztése, őszinte véleménynyilvánítás, érvelés.Önmegfigyelés, önkritika fejlesztése.Beszélgetés, vita: Ki a szép? Csak a külsőnk lehet szép? Minden embernek egyforma ízlése van? Igaz-e, hogy mindenki lehet szép? | Mindenki lehet szép. |
| **V.** | **Találkozás önmagaddal** | Az önismeret, önbizalom továbbfejlesztése a tankönyvben található játékos feladatok segítségével. | Szociális, személyes és anyanyelvi kompetencia fejlesztése (szövegértés, kifejezőképesség).Emberi tulajdonságok gyűjtése, csoportosítása. | Önismeret, önbizalom. |
| **V.** | **Madarat tolláról, embert barátjáról…** | A barátság fontos része életünknek.Miért fontos életünkben a barátság?Milyen tulajdonságok a legfontosabbak a barátság megőrzésében? | Szociális kompetenciák fejlesztése (tisztelet, türelem, őszinteség, alkalmazkodás, segítőkészség).Szövegértés fejlesztése.Szöveg olvasása, elemzése.Szólások, közmondások értelmezése.Példák felsorolása a jó barátság bizonyítására. | A barátság. |
| **20.** | **Összefoglalás.****Egészség és betegség** | A témakör összefoglalása a tankönyv, a munkafüzet, és a felhasznált információforrások alapján. |  |  |
| **A vizek, vízpartok életközössége** |
| **21.** | **Vízparti fák** | A fák jellemző tulajdonságai, szerepük életünkben, egészségünkben.A növények életfeltételei és környezetük közötti ok - okozati összefüggések.néhány fákhoz kapcsolódó hagyomány megismerése (történelmi lombok). | Természettudományos kompetencia, szóbeli kifejezőkészség fejlesztése.Előzetes feladat: Kép festése a vízparti kirándulásról.A tanulmányi sétán készített kéregminták lehullott és gyűjtött növényi részek vizsgálata.Szólások, közmondások értelmezése.Versek, dalok a fákról. | A vízparti fák és életfeltételeik. |
| **22.** | **A nádas** | A nád és a gyékény jellemző tulajdonságai és életfeltételeik.Szerepük a vizek életében.A nádas, mint az állatok élőhelye.Melyik évszakban aratják a nádat?A nád és a gyékény felhasználása. | Esztétikai művészeti tudatosság fejlesztése.A nádas hangulatának érzékeltetése a tankönyvben található versrészlet segítségével.Nádból, gyékényből készült tárgyak megszólaltatása, funkciója (nádsíp, kosár).Kép festése: A nádasDal: Nád a házam teteje | A nád és a gyékény.Szerepük a vizek életében, felhasználásuk. |
| **V.** | **Virágos növények a vízben, vízparton** | Néhány – a vizes élőhelyeinkre jellemző – virágos növény felismerése, megnevezése.A virágok az élőhelyükön a legszebbek.Az élőhely és a növények életfeltételeinek kapcsolata. | Tudásszerző kompetencia, környezettudatos magatartás fejlesztése.Kutatási feladat: elfogyasztják-e a rovarfogó növények a sajtot? | Virágos növények a vízben, vízparton.Mocsári gólyahír, kereklevelű harmatfű, zergeboglár, felfutó sövényszulák. |
| **23.** | **A virágok titkai** | A virágok szerepe életünkben.A virágok feladata a növények életében.A virág részeinek megismerése, megnevezése.Az időjárás hatása a virágnyílásra.Hogyan mutatják az időt a virágok (virágóra)? | Esztétikai, művészeti tudatosság, kifejezőkészség fejlesztése.Előzetes feladat: Virágok a művészetekben, érdekességek a virágokról.Előzetes ismeretek felelevenítése: a virágos növény részei.Virágok vizsgálata (csoportonként egy).Virágok ábrázolása a festészetben. Virágmotívumok az építészetben.Virágénekek. | A virág részei.A virág a növény szaporítószerve. |
| **24.** | **Rovarok a vízben, vízparton** | Az óriás szitakötő, a dalos szúnyog, a molnárpoloska, a közönséges keringőbogár és a víz kapcsolata.Az óriás szitakötő jellemző tulajdonságai.A rovarok száma és a víz tisztasága közötti összefüggések.Az élővilágban minden élőlényre szükség van. | Hatékony, önálló tanulás fejlesztése. Az eddig megszerzett tudás alkalmazása, bővítése az ismert információforrások alapján.Kreatív nyelvhasználat, tantárgyi szókincs fejlesztése.A rovarokról tanultak felelevenítése.Saját élmények, tapasztalatok elmondása a rovarokkal kapcsolatosan.Miért nem bogár a szitakötő? | A rovarok testtájai.Óriás szitakötő, dalos szúnyog, molnárpoloska, közönséges keringőbogár. |
| **25.** | **Hazai halaink** | A halak testfelépítése, testrészeik megnevezése.Milyen testrészeik utalnak a vízi életmódra?Az élőhely - életmód – testfelépítés – táplálkozás közötti összefüggések.A ponty, a csuka, a kárász jellemzői.A halak száma és a vizek tisztasága közötti összefüggések.A halfogyasztás és az egészséges táplálkozás kapcsolata. | Környezettudatos magatartás, vizuális emlékezet fejlesztése.Élménybeszámolók: Kinek van akváriuma? Ki szokott horgászni? Mikor tilos a horgászat? Mit jelent a sport horgászat?Folyadékos szertári modell, halcsontváz érzékszervi vizsgálata.Ötletek gyűjtése: Hogyan őrizhetjük meg természetes vizeink tisztaságát?Versrészlet olvasása a tankönyvből.Dal: Hej, halászok | A halak testfelépítése, jellemzői.Hazai halaink:Kárász, ponty, csuka. |
| **V.** | **Békák** | A békák testfelépítése, életmódja, szaporodása (fejlődési szakaszaik).A természetben betöltött szerepük, védelmük. | Hatékony, önálló tanulás fejlesztése, képi információk feldolgozása. Érzelmi intelligencia fejlesztése versek, mesék, dalok a tankönyv és a munkafüzet segítségével (a béka sok gyerek számára „nemszeretem” állat.). | A békák jellemző tulajdonságai.Védelmük. |
| **26.** | **Csodálatos madárvilág** | A madarak testfelépítése. A madártollak szerepe.Az úszómadarak és gázlómadarak testfelépítésének összehasonlítása.A tőkés réce, a fehér gólya, a nagy kócsag jellemző tulajdonságai.A környezet változása és az emberi beavatkozás hatása a madarak életére.Madárvédelem. | Környezettudatos magatartás, esztétikai művészeti tudatosság és kifejezőképesség fejlesztése.Digitális kompetencia fejlesztése (internet: kócsagfigyelő kamera).Előzetes feladat: Versek, dalok érdekességek gyűjtése a vizek, vízpartok madárvilágáról.Versolvasás, éneklés. | A vizek, vízpartok madárvilága.Tőkés réce, fehér gólya, nagy kócsag. |
| **V.** | **Emlősök** | Az emlősök általános jellemzői.A hód és a vidra jellemző tulajdonságai, életmódjuk.A vízi életmód – testfelépítés – táplálkozás kapcsolata.Mi az oka a hódok és a vidrák megfogyatkozásának?Védelmük. | Szövegolvasás, szövegértés fejlesztése.Lényegkiemelés.Digitális kompetencia fejlesztése. Videofilm megtekintése a hódról és a vidráról.Állatkerti élmények felelevenítése. | A hód és a vidra.Védelmük. |
| **27.** | **Összefoglalás.****A vizek, vízpartok életközössége.** | A témakör összefoglalása a tankönyv, a munkafüzet és a gyűjtött információk segítségével. |  |  |
| **Megtart, ha megtartod** |
| **28.** | **A témakör feldolgozása csoportmunkában.** | Az ismert információforrások kreatív felhasználása.Csoportok kijelölése, csoportszerepek kiosztása. ( A csoportszerep mellé más, plusz feladat társítása.)Válaszok keresése csoportonként a tankönyv kérdéseire és a pedagógus által feltett kérdésekre.Az ártéri ház és a porta modellezése a szerzett információk felhasználásával.A csoportok munkájának értékelése. | Szociális és életviteli kompetenciák fejlesztése:Önállóság és munkamegosztás, bizalomépítés, döntési képességek fejlesztése. Egymás közötti beszélgetés, vita. Konfliktuskezelés.Problémamegoldó képesség fejlesztése, ítéletalkotás. Előzetes feladat: Egy múzeum, tájház, vagy skanzen látogatás délutáni foglalkozás keretében.Szöveges beszámolók, tablók, tárgyak bemutatása. Kommunikáció kifejezése verssel, zenével, tánccal, tárgyak bemutatásával, dallal, rajzzal. |  |
|  | 1. **csoport:**

**Tiszteld a múltat és éltesd tovább!****Ismerkedés a kalendáriummal.** | Az ünnepek tartalma. Mi a hagyomány? A lakóhely hagyományai. A megfelelő öltözködési és viselkedési kultúra az ünnepek  | A hagyományok tisztelete.Környezeti kompetencia, olvasási készség, szövegértés fejlesztése.Készülődés egy választott  | Ünnepek, hagyományok.A kalendárium. |
| 1. **csoport:**

**Együtt élni a természettel.** | alkalmával.Mit tartalmaz a kalendárium?Hová vezethet a természeti környezet folyamatos átalakítása?Kölcsönhatás az emberek jövője és az értékőrző tájgazdálkodás között? | ünnepre.A terv lejegyzése.Környezettudatos életmód fejlesztése.Szöveg olvasása, képelemzés.Képek gyűjtése, tabló készítése. | Hogyan éltek az emberek együtt a természettel? |
| **3. csoport:****Az ártéri ház és a porta.** | A házak elhelyezkedése a portán, anyaguk.A természetes anyagokból készült házak előnyei.Hogyan tanultak egymástól az emberek?A portán élő állatok. | Szociális és életviteli és anyanyelvi kompetencia fejlesztése.A gyerekek életének összehasonlítása az ártereken és ma.Képek gyűjtése állatokról. Tablókészítés.Fűzfasíp, megszólaltatása. | Ház, porta.Vályogház, füstösház.A porta tagozódása.A portán élő állatok. |
| **4. csoport:****Élet az ártereken.** | A természethez alkalmazkodó életmód és időbeosztás. A felnőttek és a gyerekek feladata az egyes évszakokban.A kisfiúk és kislányok feladata a családban. Játékaik. Csak az iskolában lehet tanulni? | Környezeti és életviteli kompetenciák fejlesztése.Mit tanulhattak meg a kisfiúk és a kislányok a felnőttektől?Szituációs játékok megtervezése: Pl.: Baba altatás altató dal éneklésével, fahordás. | A felnőttek és a gyerekek feladatai. A gyerekek játékai és tanulási lehetőségei. |
| **5. csoport:****Az ártereken élő ember patikája.** | Mivel ízesítették az emberek az ételeiket, hogyan gyógyították a betegségeket?A tankönyvben felsorolt növények fogyasztható részei. | Egészséges életmódra nevelés.Kit neveztek füves embernek?Friss és szárított gyógy- és fűszernövények elrendezése, felcímkézése önállóan készített papírtasakokba.Menta tea készítése tanítói segítséggel.Mirelit szeder, vagy dzsem kóstolása. | Gyógynövények, fűszernövények.Orvosi kálmos, fodormenta, szeder galagonya. |
| **6. csoport:****Megismerni, megszeretni, megvédeni****(Olvasmány: A víz és az ember kapcsolata.)** | Mi okozza a természet sebeit?Miért nem veszélyeztette az ártereken élő emberek életmódja a környezetet? | Hazaszeretetre nevelés. Pozitív és negatív példák gyűjtése a lakóhelyen és környékén.A tennivalók megfogalmazása.A természetes és az épített környezet védelme. Környezetbarát életvitel. Rajz: Ilyen környezetben szeretnék élni. | A cselekvő környezet és természetvédelem lehetőségei, módja. |
| **29-30.** | **A csoportok beszámolója** | A csoportok beszámolója az adott szempontok alapján.Csoportonként 15 perc. | A tanultak alkalmazása.Technika és életvitel órán (2 óra) az ártéri ház és porta modellezése terepasztalon a munkafüzet segítségével. Felhasználható anyagok: homok, papír, hurkapálca, agyag, gyurma, gyufásdoboz, valamint amit a képzelet és a lehetőség megenged.Minden csoport részt vesz a munkában. |  |
| **31.** | **Összefoglalás.****Megtart, ha megtartod.** | A témakör összefoglalása a tankönyv, a munkafüzet és a gyűjtött információk alapján. |  |  |
| **32-33-34-35-36.** | **Szabadon felhasználható órák.** |  |  |  |